Jurgis Vilemas

Jurgis Vilemas (g. 1938 m. lapkričio 20 d. Klaipėdoje) – Lietuvos mokslininkas, branduolinės energetikos inžinierius.

 Biografija 
Gimė inžinieriaus šeimoje. 1939 m. persikėlė į Zapyškio valsčių, 1946 m. apsigyveno Kaune. 1956 m. baigė Kauno 6-ąją vidurinę mokyklą. 1956–1958 m. studijavo Kauno politechnikos instututo Elektrotechnikos fakultete.

1958–1962 m. Maskvos energetikos institute (pervestas Vyriausybės sprendimu) įgijo branduolinės inžinerijos specialybę. 1966 m. ten pat apgynė technikos mokslų kandidato disertaciją branduolinių reaktorių šilumos mainų srityje.

1966 m. LSSR mokslų akademijos jaunesnysis mokslo darbuotojas, nuo 1985 m. narys-korespondentas, nuo 1987 m. gruodžio 30 d. tikrasis narys. Nuo 1998 m. žurnalo „Energetika“ vyr. redaktorius ir žurnalo „Mokslas ir technika“ redakcijos kolegijos narys.

1966–1973 m. LMA Fizikinių-techninių energetikos problemų instituto vyr. mokslo darbuotojas, 1973–1981 m. linijos vedėjas, 1981–2004 m. direktorius, nuo 2004 m. vyr. mokslo darbuotojas, Tarybos pirmininkas. 1993–2008 m. Lietuvos branduolinės saugos konsultacinio komiteto pirmininkas.http://www3.lrs.lt/pls/inter3/dokpaieska.showdoc_l?p_id=8438 2000–2008 m. AB „Lietuvos energija“ valdybos pirmininkas.

1975–1983 m. dėstė Kauno politechnikos institute, 1983 m. profesorius. 1980 m. apgynė technikos mokslų daktaro disertaciją branduolinės energetikos srityje. 1989–1990 m. Vytauto Didžiojo universiteto rektorius (Atkūrimo tarybos sprendimu), 1989–1993 m. Atkūrimo tarybos ir Atkuriamojo senato pirmininkas, 2000–2010 m. Kauno medicinos universiteto Tarybos ir 2001–2006 m. VDU Tarybos narys, VDU Senato narys, 2008–2010 m. – pirmininkas. Nuo 2010 m. – VDU Tarybos pirmininko pavaduotojas.http://lma.lt/intranetas/index.php?m=profile&user=371 

Sportinio buriavimo rėmėjas, daugkartinis Lietuvos buriavimo čempionas. 1989–1990 m. ir 1995–2000 m. Lietuvos buriuotojų sąjungos prezidentas.http://www.lbs.lt/index.php?option=com_content&view=article&id=4&Itemid=13

 Įvertinimas 
 1985 m. LTSR nusipelnęs mokslo veikėjas
 1994 m. Vytauto Didžiojo universiteto garbės profesorius http://www.vdu.lt/apie-vdu/garbes-daktarai-ir-profesoriai/vdu-garbes-profesoriai.html 
 1996 m. Lietuvos valstybinė mokslo premija
 1998 m. Lietuvos didžiojo kunigaikščio Gedimino ordino Komandoro kryžius http://www3.lrs.lt/pls/inter3/dokpaieska.showdoc_l?p_id=49807
 1998 m. Kauno technologijos universiteto garbės daktatas http://ktu.lt/turinys/universiteto-garbes-daktarai 
 2003 m. akademiko Algirdo Žukausko premija
 2007 m. Baltarusijos mokslų akademijos A. V. Lykovo premija

 Šaltiniai 

Kategorija:Lietuvos mokslų akademijos tikrieji nariai
Kategorija:Lietuvos redaktoriai
Kategorija:Lietuvos buriuotojai
Kategorija:Vytauto Didžiojo universiteto rektoriai
Kategorija:Lietuvos mokslo premijos laureatai